  Туспуктэм: Григорий Фомин Наталия Сильвестрова 13-тӥ оштолэзе ӝытазе, озьы ик 14-тӥ оштолэзе потон ун но нуназе Удмуртиын тӧл кужмоялоз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл уйпал но шундыӝужан палась секундскын 15-17 метре пельтоз. Удмуртиын тылпулэсь утӥськонъя нимысьтыз режим тупатэмын. Жуг-жагез сутыны, озьы ик бекчеосын но, лэземын ӧвӧл. Тылскыны, тамк пумъёсты куяны, уката сюрес дуръёсын, уг яра. Зол тӧласькон дыръя тыл соку ик паськыт интыосы вӧлме. Шугадӟонэ гуртъёс но вуыны быгатозы  Та дыре кӧс турын сутскон учыръёсты нуналлы быдэ пусъё. Кылсярысь, 12-тӥ оштолэзе Камбарка ёросын Буй шур палан 193 гектар котыр музъем вылын тылпу кузёяськиз. Тылпу кысӥсьёс куать чалэсь кема ужазы. Тегъёс: МЧС тылпу Удмуртия  